
« Sfântul Grigorie Palama - Despre rugăciunea neîncetată Cazania Duminicii Izgonirii lui Adam din Rai (a Lăsatului Sec la brânză) » 


Scrisoarea din temniţa bolșevică a Sfântului Patriarh Mucenic Tihon adresată 
tuturor Creștinilor 
Posted by traditiaortodoxa pe februarie 11, 2009 


Prin mila Domnului nostru Iisus Hristos, Patriarhul Tihon, ucenicul și pătimitoriul Lui, merg la moarte 
mucenicească pentru Hristos și credința Pravoslavnică, cu mare bucurie duhovnicească, nădăjduind la mila lui 
Dumnezeu, că Domnul nostru lisus Hristos mă va număra în Ceata Mucenicilor, învrednicindu-mă de Cununa 
cerească și nu numai pre mine, ci și pre toţi cei ce mă vor urma și nu vor intra în cârdășie cu Serghie și cu 
puterea sovietică, și nu vor primi pecetea lui antihrist, ci vor merge la munci și la moarte pentru Hristos și 
credința Pravoslavnică. Fiindcă toți cei ce vor răbda până la sfârșit, se vor învrednici de Cununile cele 
mucenicești și vor moșteni Împărăţia Ceriurilor. Toţi cei ce vor rămâne până la sfârșitul vieţii lor credincioși 
Domnului Hristos și Pravoslaviei. 


Fiii mei! Vă Blagoslovesc pre voi în Numele Domnului nostru Iisus Hristos! Blagoslovenia lui Dumnezeu și a mea 
să fie cu voi în veci. Amin. Iară pre Serghie și pre toți episcopii și preoții cei ce au vândut pre Hristos și credința 
Pravoslavnică, pre lupii cei în piei de oaie, îi Blestem! Îi Blestem pre pierzătorii Sufletelor creștinești, cari nu au 
vrut să meargă împreună cu mine la mucenicie, ci s-au lepădat de Dumnezeu și de credința Pravoslavnică și-au 
iscălit să colaboreze cu puterea sovietică, ca să piardă Suflete creștinești și Pravoslavia. Iată pentru cari lucru 
au primit ei "slobozenia”. Iară eu pre toţi aceștia îi predau Anathemei! Fiii mei, voi mai mult pre mine nu mă 
veți mai vedea și glasul meu nu-l veţi mai auzi, fiindcă eu nu mă învoiesc să iscălesc ca să lucrez cu spurcata 
putere sovietică și de aceea pre mine nu mă vor mai slobozi din temniţă, ci mă vor munci, ca să mă omoare. 
Iară pre episcopii și preoţii cei ce-au iscălit, pre aceia i-au liberat și Serghie, cari au luat cu de-a sila Prestolul 
Patriarhiei, s-au făcut prieten al satanei. El a iscălit să lucreze cu satana! Să dea la munci și la moarte pre toată 
ierarhia bisericească și pre tot clerul bisericesc cari nu se învoiește să lucreze dimpreună cu ei și cu puterea 
sovietică. Serghie, acest lup în piele de oaie, a predat de acum la moarte mai mult de o sută de Episcopi și mii 
de duhovnici, luptători pentru Pravoslavie și ei de-acum nu mai sânt, căci au fost împușcați. Dar iată că și eu, 
îmi aștept pedeapsa cu moartea, cari din clipă în clipă trebuie să vie. 


Sfântul Patriarh Mucenic Tihon 


Fiilor! Pravoslavie în Rusia nu mai este și nici nu va mai fi, căci nu va mai rămâne în libertate nici un episcop sau preot, slujitor al lui Dumnezeu! Ci vor 
rămânea numai acei episcopi și preoți cari vor fi agenți GPU, căci ei vor sluji o vreme în biserici, ca să piardă Sufletele cele creștinești. Și-atunci când ei cu 
totul vor aduce norodul în rătăcire și minciună, atunci ei vor convinge norodul ca să lucreze și în Sfintele Duminici, și în Sfintele Sărbători, și să nu mai țină 
nici Sfintele Posturi, ci cu totul să se predea și să se supună pre sine puterii sovietice: "Căci toată stăpânirea dela Dumnezeu este”. Iar atunci când 
stăpânirea va dărâma bisericile și le va preface pre unele în cluburi și teatre, atunci norodul să stea cuminte și să rabde cu “smerenie”. Căci unde merge 
păstorul, acolo merge și turma. Nu pot să vi le descriu în amănunt pre toate cele ce vor fi în acele vremi, fiindcă acuma cu totul sunt umflat de foame și 
mâna mea nu mai scrie bine, nu mai am nici putere și vederea tare mi-a slăbit. Și de aceea, de nu am scris ceva până la capăt, după conţinut îndreptați. 


Copiați această scrisoare și o transmiteţi tuturor Creștinilor, dar și prin viu grai să spuneţi la toți credincioșii aceste ultime ale mele cuvinte. Vă Blagoslovesc 
înainte de moarte: rugaţi-vă singuri prin casele voastre, fără preoți, fiindcă ei sânt lupi în piele de oaie. Singuri îngropați morţii, singuri botezați copiii. Iar 
căsătoriile, să le blagoslovească tata și mama cu Sfintele Icoane. Rugaţi-vă fiecare după cum știe și după cum poate, ţineţi toate Posturile, cinstiți Sfintele 
Sărbători, păziți credința Pravoslavnică pană la sfârșit. 


Fiilor! În vremea stăpânirii sovietice credință Pravoslavnică nu va mai fi. Și atâta vreme nu va mai fi credință Pravoslavnică, cât va fi și stăpânirea sovietică. 
Dar dacă noi ne vom ruga neîncetat și vom posti, apoi atunci va mai fi pentru o scurtă vreme, o oarecare libertate religioasă. Și-atunci, toți revoluționarii 
bisericești, popii și vlădicii, slujitorii sovietelor, ucigătorii și pierzătorii Sufletelor creștinești din nou își vor lua locurile în biserici, de cari ei odinioară s-au 
lepădat. Dar voi, robii cei aleși a lui Dumnezeu, să nu vă împărtășiţi cu ei, și să nu mergeţi la ei ca să vă rugați, căci ei toţi se află subt Anathemă 
și blestem.* Și pentru ca ei iarăși să aibă dreptul dela Dumnezeu să săvârșească Sfintele Slujbe în Biserică, ei trebuie să se roage și să postească în zatvor 
vreme de trei ani de zile, având voie să mănânce numai o bucată de pâine și să bea un pahar cu apă, odată în zi, după apusul Soarelui. Iar după acest 
Canon, să se spovedească deschis înaintea norodului pentru păcatele lor și numai după aceea vor putea să primească iarăși dela Dumnezeu darurile și 
drepturile depline ale unui preot creștin, în toate eparhiile. Căci drepturile și darurile preoțești și arhierești vor supravețui numai în Japonia, și aceasta, dacă 
japonezii vor rămâne tari în credință până la sfârșit și nu-L vor vinde pre Hristos. Iară prin alte țări, Pravoslavia abia dacă va mai supraveţui câte puţin, pe 
alocuri. Iar așa, numiții înnoitori ai credinței, cei ce singuri pre sine se "sfințesc” și se numesc creștini, preoți și arhierei, aceștea toți se află în slujba satanei, 
în slujba minciunii și a înșelării Sufletelor creștinești, căci atunci în biserici, “urâciunea pustiirii va sta în locul cel Sfânt”. Urâciune a pustiirii, cari își trage 
rădăcina sa încă din vremea despărțirii Bisericii Răsăritului de Biserica Apusului, cea din Roma. Dar Domnul Dumnezeul nostru Iisus Hristos, nu va mai răbda 
această fără-de-Lege și va veni să Judece noroadele. 


Fiilor! Încă odată vă mai spun, din tot sufletul, aflându-mă în boală, pre patul de moarte, ca un bolnav, cari înainte de moarte primește ușurare de boala sa, 
iar apoi se ia dela dânsul și boala, și moartea: va mai fi o oarecare libertate religioasă și pre urmă gătiți-vă pentru Dreapta și Înfricoșata Judecată, Judecata 
cea mai de pre urmă, definitivă și fără de nici o întoarcere. Fiecare om să aștepte Judecata lui Dumnezeu. Amin. 


Traducere din limba Rusă de Dumitru Lăpușneanu, ușor diortosită de Tradiţia Ortodoxă. 
NOTĂ: 
* A se citi și Ukazul N2 362 [în limba Engleză aici] emis de Sfântul Patriarh Mucenic Tihon la 20/7 noiembrie 1920, în care se stabileau regulile pentru o 
nouă administraţie sinodală a Bisericii în caz de prigoană. În urma acestui document de o importanţă covârșitoare pentru Ortodoxia Rusă, s-au născut 


Biserica de Catacombe din Rusia și Biserica Ortodoxă Rusă din Afara Graniţelor (a Diasporei), Biserici fără nici un fel de comuniune cu pseudopatriarhia 
serghianistă moscovită, ilegitimă canonic. 

Traditiaortodoxa said 
aprilie 18, 2010 la 7:23 pm 


La 1 iulie 1923. Sfântul Mitropolit Filaret al ROCOR pomenește într-o predică și de anatema împotriva bolșevicilor/serghianiștilor care fusese deja 
pronunțată în 1918 (19 ianuarie) de către soborul întregii Biserici Ruse, condus de Sfântul Patriarh Tihon. Puteţi audia aici (în limba rusă): 
http://metphilaret.homestead.com /files/philaret2compressed.wav 


Cristina Catrina said 
septembrie 1, 2010 la 7:38 am 


da ,interesant.Oare nu traim acum „libertatea” aceea religioasa de care vorbeste sfantul patriarh Tihon?Si cred ca trebuie sa fim pregatiti,caci ni 
se administreaza usor-usor otrava ecumenista ca sa nu fim constienti de ce ni se va intampla.Doamne miluieste! 


Ruslan Avramov said 
decembrie 30, 2010 la 10:24 am 


Cine are urechi de auzit, să audă! 


Botez Ioan said 
octombrie 14, 2015 la 9:32 pm 


Începând cu anul 7500 de la Adam (anul 2025 de la Nașterea lui Iisus Hristos). Dumnezeu spune Arhanghelului Mihail in vedenia Sf. Nifon al 
Constantianei: „Sa pregateasca inceputul Judecatii”. Până atunci, omenirea trebuie sa treaca mai intai prin judecati aspre, prin mari necazuri si 
dureri, consecinte directe ale pacatelor si ale indepartarii ei de Dumnezeu, suferinte care vor evolua in paralel, in forme cumplite. Despre aceste 
judecati vorbea Dumnezeu. lisus Hristos spunea limpede apostolilor Sai: „Se va ridica neam peste neam si imparatie peste imparatie si va fi 
foamete si ciuma si cutremure pe alocuri”. (Matei 24.7) „Luati seama sa nu va speriati, caci trebuie sa fie toate, dar inca nu este sfarsitul.” (Matei 
24.6) „Toate acestea sunt inceputul durerilor.” (Matei 24.8) „Atunci multi se vor sminti si se vor vinde unii pe altii; si se vor urâ unii pe altii.” 
(Matei 24.10) „Si va da frate pe frate la moarte si tata pe copil si copiii se vor razvrati impotriva parintilor si ii vor ucide.” (Marcu 13.12) Toata 
aceasta evolutie a raului va culmina cu un mare necaz asupra omenirii, despre care zicea Mantuitorul: „Caci in zilele acelea va fi necaz cum nu a 
mai fost pana acum, de la inceputul fapturii pe care a zidit-o Dumnezeu si nici nu va mai fi” (Marcu 13.19). „Iar indata dupa stramtorarea acelor 
zile, soarele se va intuneca si luna nu va mai da lumina ei, iar stelele vor cadea din cer si puterile cerurilor se vor zgudui.” (Matei 24.29) „Atunci 
se va arata pe cer Semnul Fiului Omului si vor plange toate neamurile pamantului si vor vedea pe Fiul Omului venind pe norii cerului, cu putere si 
cu slava multa.” (Matei 24.30) 

În Dumnezeiasca Scriptură se mentioneaza ca aceasta lume in forma ei istorica are o limita, un termen. Dar sfarsitul nu va fi o oprire a timpului 
istoric printr-o catastrofa cosmica, ci o innoire a creatiei, in sens de „transformare” (1 Corinteni 15.51-55). O trecere de la starea veche la una 
noua, care coincide cu aparitia glorioasa a lui Hristos, la cea de a doua Lui venire. Astfel, istoria si creatia in cele sapte zile asteapta „ziua a opta”, 
care prefigureaza timpul eshatologic sau vesnicia. Si pentru ca aceasta zi a opta nu va mai fi urmata de altele, ci va fi eterna (sau infinita), arta 
creștină a făcut din 8 (opt) culcat și un semn al eternității sau cel al infinitului. 


Apărătorul said 


noiembrie 19, 2018 la 9:44 am 


Dacă e posibil, dați vă rog sursa de unde s-a tradus acest text, căci apar unele întrebări asupra autenticității textului. Spre exemplu serghianismul 
apare o dată cu Decretul din 1927 de colaborare a patriarhului Serghie cu conducerea comunistă de atunci, iar scrisoarea dată condamnă 
serghianismul în anul 1923. Patriarhul Tihon nici nu cunoștea la acea vreme despre serghianism, și parese nici nu cunoscuse, o dată ce și-a dat 
sfîrșitul lumesc în anul 1925. 


Traditiaortodoxa said 
noiembrie 26, 2018 la 4:05 pm 


Sursa nu o cunoaștem, probabil că ceea ce avem de față este o traducere a unui material postat pe un forum Orthodox de limbă Engleză; este 
ceva vreme de atunci și nu ne mai aducem aminte exact. 


Sigur că nu ar trebui promovate documente neautentice, sau „din folclor”, iar despre acest document credem că cel mai bine ar fi să-i scrieți d-lui 
Vladimir Moss, fiindcă în calitatea sa de istoric al Bisericii, preocupat de această perioadă, v-ar putea da cu siguranță răspunsul exact. Este 
desigur bine să-l știm și noi. 


Dar dacă anatema împotriva bolșevicilor fusese deja pronunţată la 19 ianuarie 1918 de către întreg soborul Biseri 
de Patriarhul Tihon, după cum pomenește într-o predică Sfântul Mitropolit Filaret al ROCOR ( 
http://metphilaret.homestead.com /files/philaret2compressed.wav ), nu credem că are relevanță vre-o discuţie cu cei ce se cramponeză 
de posibila neautenticitate a acestui document, căci aceștia urmăresc doar scopuri politice neo-serghianiste și nu voiesc să țină seama de adevărul 
întreg. 


Ruse, condus 


Deci chiar dacă există îndoială asupra autenticităţii acestui document, un organism serghianist și ecumenist precum auto-intitulata patriarhie a 
Moscovei a fost și rămâne o organizație ilegitimă și eretică. 


Dar dacă tot este vorba despre documente neautentice, acești neo-serghianiști care contestă autenticitatea acestui document ar trebui ca ei înșiși 
să nu mai colporteze făcăturile NKVD/KGB, anume așa-zisele prorocii sau spuse ale unor sfinți - de-a dreptul abominabile - ce susțin de pildă 
superioritatea rasei slave și a celei evreiești asupra celorlalte etnii sau nații („pe care Domnul le va scuipa din gura sa” (!) - citat dintr-o așa-zisă 
prorocie atribuită Sfântului Serafim de Sarov), sau că doar „Patriarhia Moscovei” ar fi Biserica Rusă, iar ROCOR-ul și Biserica de Catacombe sunt 
fie schismatice (cazul ROCOR-ului), fie nici măcar nu există (cazul Bisericii de Catacombe)... Acestea sunt niște falsuri absolut grosolane, 
concepute pentru manipulare și diversiune în laboratoarele KGB-iste și propagate în masă prin mijloacele specifice acestora. 


Traditiaortodoxa said 
noiembrie 28, 2018 la 7:53 am 


Un lucru este clar în Orthodoxie: nu ne putem mântui în comuniune cu ereticii. Astfel că mai este un aspect, de căpătâi, după care trebuie să 
judecăm lucrurile: acela al importanţei în iconomia mântuirii 


În vreme ce făcăturile kgb-iste pentru manipulare și diversiune, zise prorocii, duhnesc a șovinism, rasism, erezie, Scrisoarea din temnița bolșevică 
are un duh autentic Orthodox chiar dacă i-ar fi fost atribuită în chip nesincer Patriarhului Tihon. Există o diferență de conținut din punct de vedere 
al învățăturii Orthodoxe, dogmatic dacă vreţi, dar și de duh, între această scrisoare și cele pomenite mai sus, ele aflându-se la polul opus. 


Deci dacă este să vorbim despre autenticitate - adică despre ceea ce este în esență autentic, această scrisoare este autentică din punct de vedere 
Orthodox, fiindcă ea se află în Adevăr. Trebuiește să înțelegem lucrurile în duh. 

